— Дзейнасць рэсурснага цэнтра фінансавай дасведчанасці запатрабавана, — гаворыць Т.А.Рункевіч. — На базе яго праходзяць гульні, конкурсы, віктарыны, семінары і алімпіяды па фінансавай дасведчанасці і прафарыентацыі школьнікаў. Наладжана ўзаемадзеянне з цэнтрам фінансавай дасведчанасці вучняў кафедры бухгалтарскага ўліку, аналізу і аўдыту БрДТУ, факультэтам банкаўскай справы ПалесДУ і кабінетам эканомікі Мінскага дзяржаўнага палаца дзяцей і моладзі. Працягваецца супрацоўніцтва з Рэспубліканскім мікрафінансавым цэнтрам у Мінску, банкаўскамі і страхавымі структурамі раёна. Усё гэта дапамагае арганізаваць фінансавую адукацыю вучняў на належным узроўні. У планах — актывізацыя супрацоўніцтва з некамерцыйнымі і грамадскімі арганізацыямі Бярозаўшчыны па фінансавай дасведчанасці школьнікаў, удзел устаноў адукацыі ў Global Many Week і іншых міжнародных праектах, далучэнне вучняў да сацыяльна значнай дзейнасці і развіццё іх прадпрымальніцкіх кампетэнцый праз стварэнне вучэбных бізнес-кампаній на базе школ і ўстаноў дадатковай адукацыі дзяцей і моладзі, а таксама далейшае павышэнне цікавасці дарослага насельніцтва да пытанняў фінансавай дасведчанасці і эканамічнага выхавання дзяцей праз узаемадзеянне з бацькамі і далучэнне іх да тэматычных мерапрыемстваў. Сёння фінансавыя веды такія ж неабходныя, як уменне чытаць, пісаць і лічыць.